
ДО ОБЩИНСКИ СЪВЕТ

ГР.ПОМОРИЕ
Д О К Л А Д Н А    З А П И С К А

От Иван Атанасов Алексиев – КМЕТ на Община Поморие

ОТНОСНО:Разпореждане с имот – частна общинска собственост

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На 3-то заседание на Общински съвет гр.Поморие е прието решение №16/15.12.2023г. за продажба на 47/1025 кв.м. в идеални части от УПИ VІІІ-29 кв.4 по регулационния план на с.Габерово, целия с площ 1025кв.м. на Адем Хасан Чолакюсеин и Осман Хасан Чолакюсеин при цена 1080,00лв. Решението е влязло в сила на 02.01.2024г. и е издадена Заповед №РД-16-78/17.01.2024г. на Кмета на Община Поморие за продажба, в която са описани сумите които купувачите трябва да внесат. Заповедта е връчена на 07.02.2024г. 
 Преди да бъде финализирана сделката по закупуване на общинския имот и подписване на договор за продажба, Заповед №РД-18-6/16.01.2024г. на Изпълнителния директор на АГКК, с която е одобрена кадастралната карта и кадастралните регистри за урбанизираната територия в землището на с.Габерово, община Поморие, област Бургас е публикувана в бр.10 от 02.02.2024г. на Държавен вестник. От тази дата вече е в сила новата кадастрална карта на с.Габерово. 

УПИ VІІІ-29 в кв.4 по регулационния план на с.Габерово е идентичен на поземлен имот с идентификатор 14057.501.29 по кадастралната карта и кадастралните регистри на с.Габерово, с площ 1047кв.м. Установи се, че има разлика в площта, вписана по скицата, издадена от общинска администрация и площта, вписана в кадастралната скица. Разликата се дължи на различните методи на изчисление. По изчисления на геодезиста на Община Поморие придаваемите части по регулация са 52 кв.м. и са общинска собственост. За 52/1047 кв.м. в идеални части от поземлен имот с идентификатор 14057.501.29 по кадастралната карта и кадастралните регистри на с.Габерово, целия на площ 1047кв.м. е съставен Акт за частна общинска собственост №7573/19.02.2024г.

От гореописаното следва, че Адем Хасан Чолакюсеин и Осман Хасан Чолакюсеин имат право да закупят още 5/1047 кв.м. в идеални части от поземлен имот 14057.501.29 по кадастралната карта и кадастралните регистри на с.Габерово, целия на площ 1047 кв.м., представляващи разликата в площта на придаваемите части от УПИ-то по скица издадена от общинска администрация и площта, изчислена от геодезист по кадастралната скица.
С оглед гореизложеното Ви предлагам да приемете следното

РЕШЕНИЕ
1. На основание чл.21 ал.1 т.8 от Закона за местното самоуправление и местната администрация, чл.36 ал.1 т.2 от Закона за общинската собственост, чл.42 ал.1 т.1 и чл.56 ал.1 т.2 от Наредба №1 за придобиване, управление и разпореждане с общинско имущество, с оглед ликвидиране на съсобствеността в поземлен имот с идентификатор 14057.501.29 по кадастралната карта и кадастралните регистри на с.Габерово, съответстващ на УПИ VІІІ-29 кв.4 по регулационния план на с.Габерово и съгласно оценка по чл.41 ал.2 от Закона за общинската собственост, Общински съвет гр.Поморие, дава съгласие да се продадат 5/1047кв.м. в идеални части от поземлен имот с идентификатор 14057.501.29 по кадастралната карта и кадастралните регистри на с.Габерово, съответстващ на УПИ VІІІ-29 кв.4 по регулационния план на с.Габерово, целият на площ от 1047кв.м., при граници подробно описани в АЧОС 7573/19.02.2024г. на съсобствениците Адем Хасан Чолакюсеин и Осман Хасан Чолакюсеин, при цена 115,00лв./без ДДС/ съгласно приложената оценка по чл.41 ал.2 от Закона за общинската собственост.

2. Възлага на кмета на Община Поморие да издаде заповед и сключи договор за покупко-продажба в изпълнение на приетото решение, след влизането му в сила.

Приложение: Копие от заявление вх.№ОССД-83/17.08.2023г. от Осман Хасан Чолакюсеин, извадка от бр.10/02.02.2024г. на Държавен вестник, скица на поземлен имот с идентификатор 14057.501.29 по кадастралната карта и кадастралните регистри на с.Габерово копие от скица на УПИ VІІІ-29 кв.4 по регулационния план на с.Габерово, копие от нотариален акт №69 том3 рег.№3919 дело №464 от 22.12.2022г., вписан в служба по вписване гр.Поморие към Агенцията по вписванията с вх.рег.№4736 дв.вх.рег.№4731 акт №11 том 17 дело №3051 вписан на 23.12.2022г., копие от нотариален акт №75 том3 рег.№3947 дело №470 от 22.12.2022г., вписан в служба по вписване гр.Поморие към Агенцията по вписванията с вх.рег.№4758 дв.вх.рег.№4753 акт №26 том 17 дело №3067 вписан на 29.12.2022г., копие от АЧОС 7573/19.02.2024г., копие от Заповед №РД-16-78/17.01.2024г. на Кмета на Община Поморие, копие от данъчна оценка и копие от експертна оценка за определяне на пазарната цена.  

С уважение,

Иван Алексиев

Кмет на Община Поморие

Съгласувал:

инж.Кунчо Гайдов – Зам.кмет на Община Поморие

Съгласувал:

Росица Стоева – директор дирекция „ПНИАО“

Съгласувал:

инж.Илияна Калудова – директор дирекция „СУТОСУП“

Съгласувал:

Хрисанта Чухлева – началник отдел „ОСТУП“

Изготвил:

Мария Агорастева - ст. експерт в отдел “ОСТУП”
